C 184/42
HU
Az Európai Unió Hivatalos Lapja
2023.5.25.
— Az első korlátozást néha úgy említik, mint a „kötelező megfelelés” alóli kivételt („must match”) (8. cikk, (2) bekezdés).
Nem részesülhet oltalomban olyan termék külső megjelenése, amelyre egy másikkal való összekapcsoláshoz van szükség. — A második korlátozás a nem látható alkotóelemek oltalmára vonatkozik.
4.1.6.
Ha az alkotóelem nem látható a termék rendeltetésszerű használata során, a lajstromozott formatervezésimin­ ta-oltalom nem terjed ki rá (4. cikk, (2) bekezdés).
Ilyenek többek közt: — az óraszerkezet, — a legtöbb háztartási elektronikai készülék motorjának belseje, — egy gépkocsi motorja (amely elvileg nem látható a jármű rendes használata közben, bár a motor könnyen megtekinthető, ha felemeljük a motorháztetőt).
4.1.7.
Azok a pótalkatrészek részesülhetnek tehát oltalomban, amelyeknek nincs semmilyen csatlakoztató mechaniz­ musuk, és láthatóak.
A rendelet szerint tehát számtalan alkatrész részesülhet oltalomban.
Egy gépkocsi esetében ilyenek például: — a lámpák, — a sárvédők, — a motorháztető és az ajtók (kivéve az ajtósarkakat), — a kormány.
4.1.8.
A formatervezési minta lajstromozásával oltalomban nem részesülő terméket tehát akármelyik versenytárs pótalkatrészgyártó utánozhatja, ellátva a javítási piacot.
4.1.9.
E rendelkezések alkalmazása kapcsán azonban kétségek merültek fel.
Az EGSZB ezért üdvözli, hogy a rendeletre irányuló javaslat figyelembe veszi az Európai Unió Bíróságának a 2017. december 20-i Acacia-ítéletben felvetett megoldását, amelyben pontosítja a „javítási záradék” fogalmának értelmezését.
4.1.10.
Az EGSZB rámutat arra, hogy a párizsi fellebbviteli bíróság a 2017/01589. sz. ügyben 2018. szeptember 11-én hozott ítéletében a gyakorlatba is átültette ezt a megoldást a webáruházban árusított kerékpántok ügyében.
Az eladó nem tudott érvényesen hivatkozni a „javítási záradékra”, mivel a kerékpántok javasolt rendeltetése „a járművek esztétikai személyre szabása” és „tuningolása” volt.
A vitatott kerékpántokat ezért jogsértőnek minősítették, az eladót pedig megbüntették formatervezési minta bitorlásáért.
4.1.11.
Egyes tagállamok megnyitották a pótalkatrészek piacát.
A 2021. augusztus 22-i, az éghajlatról és a rezilienciáról szóló 2021-1104.
sz. francia törvény 2023. január 1-től megnyitja egyes gépjárműalkatrészek értékesítési piacát.
4.1.12.
Az intézkedés célja az árak csökkentése ezen a piacon.
Az értékesítésük 2019 és 2020 között átlag 8 %-kal nőtt, főleg az egyes alkotóelemek – például az elektromos tükrök motorjai, a szélvédőkbe beépített érzékelők stb. – technikai összetettebbé válása miatt.
Az ágazat szempontjából legnyitottabb tagállamokban az ipar nem túl fejlett, szemben a nagy gépjárműgyártók hazájával, Németországgal, de a piac már ott is nyitottabb.
Franciaországban 2023. január 1-től kezdve az eredetiberendezés-gyártók, akár első beszállítók, vagyis akik részt vesznek az új jármű összeszerelésében, akár függetlenek, értékesíthetnek üvegelemeket.
Az egyéb látható pótalkatrészek (optikai elemek, tükrök stb.) első összeszerelésében részt vevő eredetiberendezés-gyártók tehát ugyanúgy értékesíthetik az alkotóelemeket, mint az autógyártók. 4.2.
A formatervezési minták oltalmának költségei 4.2.1.
Az EUIPO online rendszerében a formatervezési minta bejelentésének költsége jelenleg 350 EUR-tól indul.
Az EGSZB emlékeztet arra, hogy a lajstromozott közösségi formatervezési minta első körben a bejelentéstől számított öt évig érvényes, ami ötéves időszakokban legfeljebb 25 évre hosszabbítható meg.